text: – Vit vita ikki, um Føroyar verða bumbaðar
text: #000000
text: Í brævi tann 25. apríl 1940 sæst, at bretska herleiðslan beint eftir hersetingina í Føroyum visti ikki, um oyggjarnar fóru at verða bumbaðar, og um útbúnaður var tøkur at bøta um avleiðingarnar av álopum. Brævið sæst í krígsdagbók hjá bretska herflotamálaráðnum á 
text: #000001
text: Krígsdagbøkurnar styðjaði Niels Juel Arge seg til, tá hann skrivaði bøkurnar um Stríðsárini 1-6, og tær eru nú almennar á , har tilfar hansara er savnað.
text: #000002
text: Mong eru brøvini í hesum dagbókum, og í einum brævi 25. apríl 1940 – sama dag, sum kunngjørt varð, at føroysk skip skuldu sigla við Merkinum – skrivar A. Johnston hjá Foreign Office í London til Major Fueller í Føroyum, at The Civil Defense Committee hevur biðið øll aðalráð kanna, hvat krevst at verja Føroyar.
text: #000003
text: Hann sigur eisini, at hult er í myrkri fyri Foreign Office, um vandi er fyri bumbuálopum í Føroyum, og um útbúnaður finst í oyggjunum at bøta um avleiðingarnar av álopum.
text: #000005
text: “Herflotin er uttan iva førur fyri at meta um álopsvandan, og er niðurstøðan, at vandi er fyri álopum, hevði tað glett okkum, um flotayvirmaðurin kundi sagt okkum, hvør útgerð krevst,” skrivar Johnston.
text: #000006
text: Hann spyr nágreiniliga, hvussu stendur til við sjúkrahúsum í Føroyum, hvussu er við møguleikum at sløkkja eld, og um tørvur er á bumbuskýlum í teimum størstu býunum. Johnston undirstrikar, at fyribils kannar hann málið, og at tann fíggjarligi spurningurin er óavgreiddur.
text: #000007
text: Bretar umrøddu eisini, hvussu stóð til við mati í Føroyum, og hvussu leingi nóg mikið av mati var á goymslu. Hetta sæst í øðrum brøvum í krígsdagbókunum. Forsýningar av eisini tí slagnum kendu teir ábyrgd av at veita.
text: #000008
text: Sama dag, sum nevnda bræv varð skrivað, bar bretski konsulin í Føroyum, Frederik Mason, amtmanninum tey boð, at føroysk skip skuldu merkjast við føroyska flagginum á skipssíðunum.
text: #000009
text: Seinni um kvøldið bar BBC so tíðindini, og síðan hevur 25. apríl verið flaggdagur Føroya.
text: #000010
text: Føroyar vórðu ofta bumbaðar undir krígnum, skuldi vísa seg. Um hetta kann lesast í teimum seks bókunum um stríðsárini. Triðja bind kallast “Føroyar bumbaðar”.
text: #000011
text: Ein summardag í 1976 flotaðu Hanus í Glasstovu og ...
text: #000017
text: Tað var gott at verða tann, sum kundi hjálpa
text: #000022